CELEX: C2006/294/13
Language: da
Date: 2006-12-02 00:00:00
Title: Sag C-368/04: Domstolens dom (Tredje Afdeling) af 5. oktober 2006 — Transalpine Ölleitung in Österreich GmbH, Planai-Hochwurzen-Bahnen GmbH, Gerlitzen-Kanzelbahn-Touristik GmbH & Co. KG mod Finanzlandesdirektion für Tirol, Finanzlandesdirektion für Steiermark, Finanzlandesdirektion für Kärnten (anmodning om præjudiciel afgørelse fra Verwaltungsgerichtshof (Østrig)) (Statsstøtte — artikel 88, stk. 3, sidste punktum, EF — godtgørelse af energiafgifter — ingen anmeldelse af statsstøtte — kommissionsbeslutning — erklæring om støttens forenelighed med fællesmarkedet for en bestemt tidligere periode — betydning for ansøgninger om godtgørelse fra virksomheder, der ikke var støttemodtagere — nationale domstoles kompetence)

2.12.2006   
            
            
               DA
            
            
               Den Europæiske Unions Tidende
            
            
               C 294/8
            
         Domstolens dom (Tredje Afdeling) af 5. oktober 2006 — Transalpine Ölleitung in Österreich GmbH, Planai-Hochwurzen-Bahnen GmbH, Gerlitzen-Kanzelbahn-Touristik GmbH & Co. KG mod Finanzlandesdirektion für Tirol, Finanzlandesdirektion für Steiermark, Finanzlandesdirektion für Kärnten (anmodning om præjudiciel afgørelse fra Verwaltungsgerichtshof (Østrig))
   (Sag C-368/04) (1)
   
   (Statsstøtte - artikel 88, stk. 3, sidste punktum, EF - godtgørelse af energiafgifter - ingen anmeldelse af statsstøtte - kommissionsbeslutning - erklæring om støttens forenelighed med fællesmarkedet for en bestemt tidligere periode - betydning for ansøgninger om godtgørelse fra virksomheder, der ikke var støttemodtagere - nationale domstoles kompetence)
   (2006/C 294/13)
   Processprog: tysk
   Den forelæggende ret
   Verwaltungsgerichtshof
   Parter i hovedsagen
   
      Sagsøgere: Transalpine Ölleitung in Österreich GmbH, Planai-Hochwurzen-Bahnen GmbH, Gerlitzen-Kanzelbahn-Touristik GmbH & Co. KG
   
      Sagsøgte: Finanzlandesdirektion für Tirol, Finanzlandesdirektion für Steiermark, Finanzlandesdirektion für Kärnten
   Sagens genstand
   Præjudiciel — Verwaltungsgerichtshof (Østrig) — fortolkning af artikel 88, stk. 3, EF — tildeling af statsstøtte i strid med forbud mod gennemførelse af støtteprojekter, inden Kommissionens beslutning er blevet udstedt — støtte bestående i delvis godtgørelse af energiafgifter som kun indrømmes virksomheder, der producerer materielle goder — virkninger af Kommissionens senere beslutning, der erklærer støtten for forenelig med fællesmarkedet
   Konklusion
   
               1)
            
            
               Artikel 88, stk. 3, sidste punktum, EF skal fortolkes således, at det påhviler de nationale retter at sikre borgernes rettigheder i tilfælde af de nationale myndigheders eventuelle tilsidesættelse af forbuddet mod at gennemføre støtte, inden Kommissionen for De Europæiske Fællesskaber vedtager en beslutning, der tillader støtten. De nationale retter skal herved tage fuldstændigt hensyn til fællesskabsinteressen og bør ikke træffe en foranstaltning, hvis eneste virkning kunne være at udvide kredsen af støttemodtagere.
            
         
               2)
            
            
               Eftersom en beslutning fra Kommissionen om, at en ikke-anmeldt støttet er forenelig med fællesmarkedet, ikke indebærer, at gennemførelsesforanstaltninger, som var ugyldige, fordi de blev truffet i strid med forbuddet i artikel 88, stk. 3, sidste punktum, EF, efterfølgende lovliggøres, er det uden betydning, om en ansøgning er fremsat før eller efter vedtagelsen af beslutningen om en støttes forenelighed med fællesmarkedet, eftersom denne ansøgning vedrører den ulovlige situation, der følger af manglen på anmeldelse.
            
         
      (1)  EUT C 273 af 6.11.204.